เงินบาทเปิด 299.98/30.00
ธนาคารซีไอเอ็มบีไทย รายงาน เงินบาทเปิด 29.98/30.00 คาดวันนี้แกว่งกรอบแคบ-ตลาดไร้ปัจจัยใหม่
30 ส.ค. 2554

ธนาคารซีไอเอ็มบีไทย รายงาน เงินบาทเปิด 29.98/30.00 คาดวันนี้แกว่งกรอบแคบ-ตลาดไร้ปัจจัยใหม่
นักบริหารเงินจากธนาคาร ซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.98/30.00 บาท/ดอลลาร์ ใกล้เคียงกับเย็นวานนี้ที่ปิดตลาดที่ระดับ 29.99/30.01 บาท/ดอลลาร์
วันนี้คาดว่าเงินบาทจะแกว่งอยู่ในกรอบแคบ เนื่องจากยังไม่มีปัจจัยใหม่ๆ ที่จะเข้ามามีผลต่อตลาดในช่วงระยะนี้ทั้งปัจจัยในประเทศ และปัจจัยจากต่างประเทศ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 76.85/92 เยน/ดอลลาร์ ส่วนเงินยูโรอยู่ที่ระดับ 1.4510/4513 ดอลลาร์/ยูโร
คืนนี้ ต้องจับตาธนาคารกลางสหรัฐ(เฟด) จะเปิดเผยผลการประชุมคณะกรรมการกำหนดนโยบายการเงิน(FOMC) เมื่อวันที่ 9 ส.ค. ตลอดจน Conference Board จะรายงานดัชนีความเชื่อมั่นผู้บริโภคสหรัฐฯ เดือนส.ค. 
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 29.90-30.00 บาท/ดอลลาร์